Odense Adresse-Contoirs Efterretninger, 1805-01-31
Efter et kort Ophold begave de sig til Kronborg, hvor Kronprindsen var endog i Bageriet, smagte selv det der bagte Kommisbrød og besaae Logierne for de paa Fæstningen indqvarterede Militære. Efter Tilbagekomsten spistes til Middag, hvortil endeel vare indbudne til H. K. Høiheds Taf sel. Kl. 3 1/2 reed den der liggende Kommando Husarer under Lieut. Martens fra Byen, for at eskortere Majestæterne hertil. Ogsaa 12 Postillioner, hver med en stor Lygte, rede ud Kl. 4 1/2 for at oplyse Veien for de høie Reisende. En Batallion af Kongens Regiment med flyvende Faner og fuld Musik paraderende lige for den svenske Konsulatgaard for at vise de en Konge tilkommende Honneurs. Kl. 5 var hele Byen illumineret. Kl. 6 forkyndte Skydebanens Kanoner med 27 Skud Majestæternes Ankomst og i Øjeblikke vare de ved Konsulatgaarden hvor Kronprindsen, Hertugen af Augustenborg, Prinds Christian og ovrige Kavalerer, forud vare tilstæde, og modtoge de kgl. sv. Majestæter. Kronprindsen modtog Dronnigen og ledsagede hen, de op paa Salen. Kongen og de andre Prindser, Kavallerer og Damer fulgte efter. Kronprindsen tog kort efter tilbage. Sildigere souperede Kronprindsen, Hertugen og Prinds Christian m. fl. hos Hs. svenske Majestæt. Henimod Middagen den 20 aflagde Kongen af Sverrig en Visite hos Kronprindsen, hos hvem der blev frokostet. Siden gjorde Hs. K. H. m. fl. en Kontra Visite hos Hs. sv. Majestæt, hos hvem siden Taffel blev holdt til Middag paa 30 Kouverts, og inden man gik fra Taffelet, var Steengaden alt illumineret, igjennem hvilken Gade man skulde passere til Komedien, hvilken de sv. Majestæter med Kavallerer og Damer, Kronprindsen, Hertugen og Prinds Christian, beærede med deres Nærværelse. Ogsaa samtlige Kavallerer bivaanede Forestillingen. Efter Bekjendtgjørelse skulde der gives Korsikanerne, men det blev forandrer til hververne. De kom igjen tilbage lidt over Kl. 8, da hendes svenske Maj. skal ikke have befundet sig ganske vel. De ledsagedes hjem til Hs. svenske Majestæts Logis, hvor samtlige Herskaber forbleve til Taffels. - Den 21 var Sundet endnu opfyldt med Jis med Sydostkuling. Tidlig var Kronprindsen selv paa Broen, for at see og at overtyde sig om Overfartens Mulighed, som vel kunde skee derfra, men med Besvær og Vanskelighed for saa høje Personer; derimod lettere paa Nordsiden af Kronborg fra grønne Have, hvorhen Kronprindsen strax begav sig, og gav Ordre til at føje de fornødne Anstalter. Kronprindsen med flere aflagde atter i Dag en Visite hos Kongen af Sverrig, og denne atter hos Kronprindsen. Kl. 12 holdtes allerede Tafsel hos Kongen af Sverrig, hvis Skaal blev honoreret med 27 Kanonskud fra Fæstningen. Kl. 1 ledsagede Kronprindsen Dronningen og Kongen til Vogns og fulgte med dem og Prindsessen ud paa grønne Have til Afseilings=Stedet. Fra Landet var slaget en Broe, betrukken med rødt Klæde, hvorfra de kongelige Personer kunde beqvemt bestige Baaden, i hvilken var en Karet=Fadning til deres Beqvemmelighed. Her toge de kgl. Personer en meget venskabelig Afsked. Da Baaden var lagt fra Landet, hilsedes de høje Afreisende med gjentagne Hurra fra Høie og Ringe og en stor Mængde forsamlede Mennesker, hvilket blev gjentagen besvaret af alle de afseilende høie Herskaber og Svite. Fra Fæstningen blev saluteret 3 Gange 27 Skud. Færgebaadene vilde ikke, formedelst den kulende Vind, kunne sætte Majestæterne i Land ved Helsingborg, men vel lettere andensteds, og havde de medtaget en liden Slags Broe til at beqvemgjøre Landstigningen. Kronprindsen, som paa alle mulige Maader havde søgt at gjøre deres sv. Majestæter, sin egen høje Familie, deres korte Ophold her saa behageligt som muligt, afreiste allerede Kl. 2 1/2, og ledsagedes med Folkets jublende Hurra og med Salut fra den kgl. privilegerede Skydebane. Kl. henimod 3 hørtes Kanonerne fra Helsingborg at forkynde de svenske Majestæters Ankomst dertil. Vore raske Færgefolk havde allerede bragt de høie Personer Kl. 2 1/2 til Graverne, en halv Miil fra Helsingborg, hvor man fra hin Side, da mander formodede Ankomsten havde belagt den landfaste Jis med Brædder, og hvor Majestæterne stege i Land og toge derfra til Helsingborg. J alt vare 14 store Færgejoller og Baade satte i Reqvisition. Nogle vare afseilede om Formiddagen. Den som havde de kgl. Personer ombord, blev buxeret, da den ingen Seil kunde føre. Tidlig Kl. 4 og noget sildigere, vare de fleste Baade hjemkomne, og selv Gen. Adjutant Lindholm, som ledsagede dem til Helsingborg og afseilede derfra sildigst, ankom allerede imellem 6 og 7, og afreiste strax til Kjøbenhavn. De kgl. sv. Majestæter have været meget tilfreds med Færgefolket, og fornøiede over den hastige og lykkelige Overfart.